[{"text_idx": "#000002", "text": "Unena\u0308oline tsirkuseetendus \u201eMoln\u201c. Foto: Jose Figueroa"}, {"text_idx": "#000005", "text": "Bibu teatrifestival to\u0303i 17.\u201322. maini idu\u0308llilisse Helsingborgi linna kokku teatritegijaid ja vaatajaid igast maailmajaost. Kord kahe aasta tagant toimuva teatrifestivali fookus on lastele ja noortele mo\u0303eldud teatril ning ku\u0308llap mo\u0303nevo\u0303rra rahvusvahelisest laadist tingituna oli suur hulk etendustest pigem visuaalse vo\u0303i tantsulise suunitlusega."}, {"text_idx": "#000006", "text": "Minul avanes ootamatu vo\u0303imalus festivalist osa vo\u0303tta ta\u0308nu Po\u0303hja-Balti noorteresidentuurile, mis samuti festivalist u\u0308he pisikese osa moodustas. Residentuur u\u0308hendas Skandinaavia ja Baltimaade noori vanuses 14\u201320. Enamikust riikidest oli esindajaid kaks, Rootsist veidi enam ning eraldi oli esindatud ka saami rahvas. Eestist oli minuga koos residentuuris veel Marta Liise Demjanov VHK Pu\u0308ha Miikaeli koolist. Viie pa\u0308eva jooksul saime selle kireva seltskonnaga na\u0308ha va\u0308ga eripalgelisi etendusi ning u\u0308ht seminari, samuti pidasime ise kaks aruteluringi: u\u0308he ja\u0308tkusuutlikkusest, teise na\u0308htud etendustest. Pu\u0308u\u0308angi edasi anda saadud kogemust ning mo\u0303ningaid mo\u0303tteid, mida na\u0308htu-kuuldu tekitas."}, {"text_idx": "#000007", "text": "Esimesel pa\u0308eval jo\u0303udsime kohale nii hilja, et ja\u0308ime ilma nii etendustest kui o\u0303htuso\u0308o\u0308gist. Kohe ja\u0308rgmisel hommikul saime aga kuulata seminari ja\u0308tkusuutlikkusest teatris (\u201ePerforming Green\u201c). Mo\u0303neti ebatavaline algus festivalile see ehk oli, ent ra\u0308a\u0308gitu oli va\u0308ga po\u0303nev. Enneko\u0303ike oli sisu praktiline: eri toimimismudeliga teatrid jagasid enda kogemust kliimakava koostamisel. Toonitati, et fookus tuleks seada suurima mo\u0303juga valdkondadele (na\u0308iteks valgustus, ku\u0308te, stsenograafia), samuti et kava vo\u0303iks olla vo\u0303imalikult spetsiifiline \u2013 igale eesma\u0308rgile olgu seatud ta\u0308htaeg ning vastutav isik. Ka tuli jutuks, et ja\u0308tkusuutlikkusest ajendatud piirangud vo\u0303ivad loomingule hoopis kasuks tulla."}, {"text_idx": "#000008", "text": "Maria Usk nentis hiljem, et na\u0308iteks Eesti (aga ka teiste Skandinaavia maadest pisut madalama elatustasemega riikide) teatrites on sa\u0308a\u0308rane leidlikkus ja asjade uuesti kasutamine olnud kogu aeg reaalsus: pole lihtsalt vahendeid, et raisata. U\u0308ldse arvasime hiljem residentuuri noortega asja arutades u\u0308sna ebaoriginaalselt, et vo\u0303ib-olla on ko\u0303ige huvitavam hoopis see teater, mis peaaegu eimillegagi toime tuleb. Sa\u0308a\u0308rast teatrit on lihtsalt nii palju."}, {"text_idx": "#000009", "text": "Bibu festival ise oli (va\u0308hemalt sel korral) samuti keskkonnajalaja\u0308lje enda su\u0308dameasjaks vo\u0303tnud. Eriti ta\u0308helepanuva\u0308a\u0308rne oli korraldajate pu\u0308u\u0308d suunata ku\u0308lastajaid ja\u0308tkusuutlikumat transporti valima, tasudes vastavalt ka so\u0303idukulusid. Kas su\u0308steem mo\u0303eldud moel ka to\u0308o\u0308tas, seda ma kinnitada ei oska, ent mo\u0303te ko\u0308itis kahtlemata ta\u0308helepanu. Meie jo\u0303udsime kohale kahjuks kahe lennuki ja rongiga ... Seos lastele suunatud teatri ja ja\u0308tkusuutlikkuse vahel na\u0308is algul mulle ehk veidi kauge, ent on tagasivaates ilmselge \u2013 kuidas vo\u0303ib jutustada lugusid lastele nende enda tuleviku arvelt?"}, {"text_idx": "#000011", "text": "Etendusi saime o\u0303nnetu juhuse la\u0308bi na\u0308ha alles kolmandal pa\u0308eval. Festivali tase oli mulle, ku\u0308ll piiratud (festivali)kogemusega teatrivaatajale to\u0303esti vapustavalt hea. Muidugi oli ka etendusi, mis ta\u0308iesti ku\u0308lmaks ja\u0308tsid, kuid nendest kirjutamise asemel keskendun meeldeja\u0308a\u0308vamale osale programmist, sest see sisaldas to\u0303esti pa\u0308rleid."}, {"text_idx": "#000012", "text": "Oma o\u0303hulise kerguse ning unena\u0308olise visuaaliga oli eriline elamus tsirkuseetendus \u201eMoln\u201c (Kompani Giraf). Tu\u0308kk la\u0308htus rootsi mo\u0308o\u0308dunud sajandi luuletaja Katrin Boye samanimelisest luuletusest. Luuletuses unistab autor pilvena maailma kohal heljumisest, argimuresid u\u0308ksnes kaugelt seirates \u2013 see meeleolu on etenduses suurepa\u0308rase ta\u0308psusega edasi antud. Linnateatri suures saalis oli loodud kummastav maastik, kus veidi futuristlikud ta\u0308navalambid va\u0308a\u0308nlevad u\u0308les lae poole, po\u0303randal on aga iga nelja artisti kohta u\u0308ks va\u0308ike majaplokk \u2013 nihkes perspektiiv."}, {"text_idx": "#000013", "text": "Na\u0308itlejate imetlusva\u0308a\u0308rne fu\u0308u\u0308siline jo\u0303ud ja kontroll lo\u0303id illusiooni sellest unena\u0308oilmast, kus gravitatsioon vaid hellalt a\u0308iutab tagasi maapinnale. U\u0308ksteist toetades ja neidsamu ta\u0308navalampe kasutades kerkivad nad ikka ja ja\u0308lle u\u0308les lae alla, luues uusi ja uusi kujundeid. Ent kindlasti pole tegu mehaanilise oskuste demonstreerimisega \u2013 iga liigutuse taga on ma\u0308ngulisus, mingi emotsioon, mingi ta\u0308hendus. Ettearvamatult valus koht lavastuses oli stseen, kus u\u0308ks tegelastest pu\u0308u\u0308dis maja servalt alla hu\u0308pata. Teised ku\u0308ll u\u0308ritasid teda takistada, ent tahtmatult tegi hu\u0308ppaja hoopis neile u\u0308ha enam haiget \u2013 kuni lo\u0303puks vo\u0303itlus rauges ja anti alla. Katrin Boye sooritas enesetapu. Muidu malbes ja maalilises kontekstis mo\u0303jus sa\u0308a\u0308rane pilt u\u0308sna s\u030cokeerivalt. Vo\u0303ib-olla oligi seda s\u030cokki tarvis."}, {"text_idx": "#000014", "text": "U\u0308ks armas va\u0308ike vahepala oli ka nukuetendus \u201eSno\u0308\u201c, kus kahe na\u0308itleja koosma\u0308ngus su\u0308ndis pisikeses ruumis terve arktiline maastik. Tu\u0308kk oli siiras, olgugi mitte kuigi enneolematu. Siiski ja\u0308id meelde mitmed hetked: piiksuva elektroonilise muusika mo\u0303nusasse ru\u0308tmi sobituv tants hiirenukkudega vo\u0303i po\u0303dravasika ko\u0303rva ma\u0308rgistamine. Samuti oli vahva lahendus, mis pani osa lavast lume moodi krudisema, kui sellele astuda. Na\u0308itlejate otsene kontakti loomine publikuga enne etendust tegi saali kuidagi kodusekski."}, {"text_idx": "#000015", "text": "Konkurentsitult meeldeja\u0308a\u0308vaimaks elamuseks sai aga lavastus \u201eShel we\u201c. Ka see etendus oli inspireeritud kirjandusest, ameerika kirjaniku Shel Silversteini loomingust. Uus-Meremaa tantsutrupi Le Moana Dance to\u0308o\u0308 oli vaimustav nii tehnilise kontrolli ja ta\u0308psuse kui ka mo\u0303nusalt absurdimaigulise sisu poolest. Kuus meest laval esitasid u\u0308lima tundlikkusega tunni aja jooksul ko\u0303ige fantastilisemaid stseene ja stseenikatkeid, kehastades kord puud, kord kaklevaid hirvi, ku\u0308ll seilates taskulambimerel vo\u0303i lugedes mingite teadmata juhiste ja\u0308rgi tuhandeid samme, et maha poetada u\u0308ksainus sulg, ko\u0303ige taustaks ko\u0303lamas klassikaline muusika."}, {"text_idx": "#000016", "text": "Eestis na\u0308htust meenutas etendus ehk enim Renate Keerdi lavastusi, eriti \u201eValgete vete sina\u201c."}, {"text_idx": "#000018", "text": "Just see mo\u0303te oli mulle huvitav. Lavastuse ka\u0308iku on pa\u0308rast surmateemalisi stseene ja\u0308etud sisse justkui tahtlik valelo\u0303pp. U\u0308ks tegelastest tuleb lavale ja ta\u0308nab, teised tulevad u\u0308kshaaval lavale, rahvas muidugi plaksutab ... Ent etendus ei ole la\u0308bi, tants ja\u0308tkub, ja ja\u0308tkub veel tormilisemalt kui varem, sest nu\u0308u\u0308d on ka publik valeha\u0308bist u\u0308le saanud, hu\u0308u\u0308des ja aplodeerides entusiastlikult, iga kord kui laval midagi po\u0303nevat juhtub. Etenduse isiklik paradiis?"}, {"text_idx": "#000019", "text": "Jo\u0303udsin etendust korra veel na\u0308ha ning siis sellele loole mo\u0303eldes oli to\u0303esti vo\u0303imalik suur hulk stseene sellesse loogikasse seada. Ent ko\u0303ige vahvam oligi ehk see, et etendus toimis nii ilma su\u0308z\u030ceeta kui koos selleta, Shel Silversteini loomingust eraldi ning ka sellega dialoogis. Kontrastid asiste pruunide u\u0308likondade ning peente tantsuliigutuste, piduliku muusika ja totrate olukordade vahel ning ku\u0308mned va\u0308ikesed ootamatused (kaks kaklevat hirve \u201elagunevad a\u0308ra\u201c, mees vo\u0303tab kaelast salli ja muutub lilleliseks kummituseks ...) tegi kogu kompoti ka pisarateni naljakaks. Vo\u0303imaluse korral peaks etendust tingimata na\u0308gema. See oli lihtsalt nii elus!"}, {"text_idx": "#000020", "text": "Vaimustavatest etendustest hoolimata oli Bibul ka u\u0308ks la\u0308biv mure. Nimelt lasteteatri festivali kohta oli Helsingborgi teatrisaalides na\u0308ha masendavalt va\u0308he lapsi. Ikka ja ja\u0308lle vo\u0303is publiku keskmise vanuse hinnata kuhugi hilistesse kolmeku\u0308mnendatesse, paaril korral vo\u0303is ta\u0308iskasvanute seas silmata u\u0308ksikut last. Kusjuures ka meie esimesel seminaril, seega u\u0308hel kahest u\u0308ritusest, kus so\u0303na said koolio\u0303pilased (pa\u0308ris va\u0308ikestest lastest pole mo\u0303tet ra\u0308a\u0308kidagi), arvas keegi publikust, et meie lavale paigutamine on liiga vastandav ka\u0308ik. Ku\u0308simus, kui palju peaks laps (vo\u0303i noor) saama u\u0308hiskonnas so\u0303na vo\u0303tta vo\u0303i mingit vestlust dikteerida, on muidugi mitmetahuline, ent kui kogu trall keerleb lasteteatri u\u0308mber (vo\u0303i antud seminaril siis u\u0308mber \u201enoorte perspektiivi\u201c) \u2013 vo\u0303ib-olla ikkagi vo\u0303taks nu\u0308u\u0308d selle lava."}, {"text_idx": "#000021", "text": "U\u0308ldise \u201esaalis vaid ta\u0308iskasvanud\u201c seaduspa\u0308ra ainus erand (va\u0308hemalt minu na\u0308htud valikust) oli \u201ePlayful Tiger\u201c (Barrowland Ballet). Puuetega lastele mo\u0303eldud interaktiivsel etendusel oli ka grupp erivajadusega noori ja nende saatjaid. Laval tekkinud ootamatuid interaktsioone ja vastastikuseid peegeldumisi oli to\u0303eliselt ilus ja\u0308lgida. To\u0303tt-o\u0308elda pani olukord end ka veidi vo\u0303o\u0303rkehana tundma: ei ma\u0308ngita mulle. See oligi kuidagi o\u0303ige."}, {"text_idx": "#000022", "text": "Ent mu\u0308ndil on ka teine ku\u0308lg. Kogu festivali suurim avastus \u2013 nii minu kui mitmete jaoks, kellega ra\u0308a\u0308kisin \u2013 oli to\u0303siasi, et lastele tehtud teater ei pruugi sugugi igav olla. Kohati vo\u0303ib see olla isegi inspireerivam kui n-o\u0308 vanusegrupile sobiv teater. U\u0308ks noor taanlane tunnistas arutelu ka\u0308igus siiralt: \u201eMa olen nii va\u0308sinud noorte teemadest. Aina identiteet, seksuaalsus, narkootikumid ...\u201c To\u0303epoolest, ka noored tahavad na\u0308ha ma\u0308ngulist ja visuaalselt ilusat teatrit. Inspiratsiooni gu\u0308mnaasiumio\u0303pilasena vahelduseks uuesti ka mo\u0303nd lasteetendust va\u0308isata sain mina Helsingborgist ku\u0308ll."}, {"text_idx": "#000023", "text": "On olemas lasteteater, mis la\u0308heb korda ka neile, kes sihtgrupist ammu va\u0308lja kasvanud. Veidi enesekeskselt vo\u0303iks just seda heaks lasteteatriks pidada."}, {"text_idx": "#000029", "text": "Raivo Juurak \u201cUkraina lapsed Laagna gu\u0308mnaasiumis\u201d"}, {"text_idx": "#000030", "text": "So\u0303jamuuseumi uus pu\u0308sina\u0308itus kutsub avastama Eesti riigikaitse ajalugu"}, {"text_idx": "#000031", "text": "Ajaloomuuseumi mitu na\u0308gu laste ja noorte hariduses"}, {"text_idx": "#000032", "text": "Kogukondade kaasamisest ja artefaktidest meremuuseumi haridusto\u0308o\u0308s"}, {"text_idx": "#000033", "text": "Kohalikel omavalitsustel ei ole lihtne lasteaiao\u0303petajate palka to\u0303staO\u0303petaja soovitab: Lugemisvajaduse rahuldamise kaaslasedMuukeelne laps (3): Ukraina lapsed Laagna gu\u0308mnaasiumisBru\u0308sselis avatakse Eesti noorte kunstina\u0308itus \u201ePo\u0303imitud\u201cKolonialism, kolklus ja kuldne kesktee"}]